上一次食都有好一段時間，今次下午一支公再黎食過，今次都要排隊，等左約15分鐘，叫左份潤蛋麵。賣相依舊，豬潤數量超多，包你食唔晒。先講湯底，依然係既有豬潤湯味，甜甜地略帶薑味。豬潤有點未全熟，相信係由於以爽滑作賣點，但出事在於味道，因為食落比較苦澀，問題唔知係豬潤本身儲存問題或製作問題，苦澀之餘還有點粉。作為主菜既豬潤係絕對不合格。煎蛋一定唔係即煎，而且過熟，完全沒有流心。公仔麵就無乜特別啦。整體黎講係退步左，相信同人客越黎越多有關係。希望下次再來食到有質素既豬潤。